  Майя Бывальцева 4-тӥ южтолэзьлы Удмуртиын 75 адямилэсь коронавирус инфекциез шедьтӥзы. Выль черламъёс пӧлын 14 аресозь куать пиналъёс но 65 арессэс ортчем 19 кунмуртъёс. Со сярысь элькунысь оперативной штаб ивортӥз. Диагноззы Ижкарын 44 улӥсьёслэн зэмаз, Ува ёросын – тямыс, Можгаын – куать, Кизнер ёросын – вить, Вавож ёросын – ньыль, Алнаш ёросын – куинь, Можга ёросын – кык, Пичи Пурга, Сьӧлта, Сюмси ёросъёсын – быдэн одӥг. 81 адями висёнэз вормиз Туннэ нуналлы Удмуртиын выль коронавирус инфекциен черлан 28 сюрс 598 учыр лабораториосын зэматэмын. 25 сюрс 276 адями йӧназ, 364 мурт кулӥз. Та дыре 103 висисьёслэн тазалыксы секыт лыдъяське. Элькунын выль коронавирус инфекцилы 888 сюрс 577 эскеронъёс ортчытӥзы, берло нуналскын – 2 сюрс 817. 4-тӥ южтолэзьлы Удмуртиын 28 сюрс 601 адями коронавируслэсь прививка пуктӥз, со пӧлысь 10 сюрс 902 мурт кыкетӥ компонентсэ басьтӥзы Тегъёс: Тазалык Ижкар висён Удмуртия коронавирус  